Jizzaxda futbol akademiyasi tashkil etiladi

“Jizzax viloyatida futbolni yanada rivojlantirish va ommalashtirishning qo‘shimcha chora-tadbirlari to‘g‘risida”gi Vazirlar Mahkamasining qarori qabul qilindi.

Hujjat bilan “So‘g‘diyona” va “So‘g‘diyona Vumen” professional futbol klublari huzuridagi Futbol akademiyasini tashkil etish ma’qullangan. Akademiya faoliyatini 2022/2023-o‘quv yilidan boshlab tashkil qiladi va o‘quv jarayoni unga eng yaqin masofada joylashgan umumiy o‘rta ta’lim muassasalarida amalga oshiriladi.
Akademiyaning asosiy vazifalari:
Akademiya qobiliyatli yosh futbolchilarni tanlab olish va tayyorlash bo‘yicha futbol bo‘yicha malakali mutaxassislarni tayyorlashga yo‘naltirilgan nodavlat sport-ta’lim tashkiloti hisoblanadi. Akademiyaning umumiy kontingenti 168 nafar o‘quvchini tashkil etadi, ular to‘rt yillik boshlang‘ich ta’lim yakunlangach har yili tanlov asosida 24 nafar qobiliyatli o‘quvchilar qabul qilinadi.
Akademiyada o‘qish muddati 7 yilni tashkil etadi, o‘qish yakunlanganidan so‘ng ularga tegishli sertifikat beriladi va avvalambor olimpiya va paralimpiya zaxirasi kollejlarida keyingi maxsus, kasb-hunar ta’limi berilishi bilan ta’minlanadi.
 O‘zbekistonda “Roma” akademiyasi ochilishi mumkin